pythainlp/thai-wiki-dataset-v4 huggingface dataset:
อึ๋ง ก็อก ส็อง

ปีเตอร์ อึ๋ง ก็อก ส็อง (อักษรโรมัน: Peter Ng Kok Song, ; ออกเสียงแบบแต้จิ๋ว: [ŋ˥˥ kok̚˨ soŋ˥˥]; เกิด 11 กุมภาพันธ์ 1948) หรือ อึ๋ง ก็อก ส็อง (อักษรโรมัน: Ng Kok Song) เป็นนักการเงิน, ผู้บริหารกองทุน และผู้บริหารธุรกิจ อดีตประธานคณะกรรมการการลงทุนของจีไอซีระหว่างปี 2007 ถึง 2013, ประธานองค์การเงินตราแห่งสิงคโปร์ระหว่างปี 1985 ถึง 1986
อึ๋งเป็นผู้ร่วมก่อตั้งบริษัทบริหารจัดการทรัพย์สิน อาวันดา อินเวสต์เมนต์แมเนจเมนต์ (Avanda Investment Management), เป็นประธานคณะกรรมการคนแรกของสิงคโปร์อินเทอร์เนชันนอลมอเน็ตทารีเอ็กซ์เชนจ์ (SIMEX) ที่ซึ่งต่อมาคือเอสจีเอ็กซ์กรุ๊ป รวมถึงดำรงตำแนห่งในคณะกรรมการของเอสจีเอ็กซ์กรุ๊ประหว่างปี 2013 ถึง 2018 และใน เทมาเส็กโฮลดิง ระหว่างปี 2003 ถึง 2005
ในปี 2023 อึ๋งประกาศตัวลงสมัครเลือกตั้งประธานาธิบดีสิงคโปร์ในปีนั้น และได้รับวุฒิบัตรรับรองสิทธิเข้าลงสมัคร (Certificate of Eligibility) โดยคณะกรรมการเลือกตั้งประธานาธิบดีและประสบความสำเร็จในการได้รับการเสนอชื่อเป็นหนึ่งในสามผู้ลงสมัคร เขาได้รับคะแนนเสียง 15.72% ซึ่งมากกว่า Tan Kin Lian ที่ 13.88% กระนั้น ก็ยังพ่ายให้กับตรรมัน จัณมุกะรัตตินัม, ซึ่งได้รับคะแนนเสียง 70.40%
รัสมุส ฮอยลุนด์

รัสมุส วินเทอร์ ฮอยลุนด์ (เกิดวันที่ 4 กุมภาพันธ์ ค.ศ. 2003) เป็นนักฟุตบอลชาวเดนมาร์ก ปัจจุบันเล่นในตำแหน่งกองหน้าให้แก่นาโปลีในซีเรียอา และทีมชาติเดนมาร์ก
ฮอยลุนด์มาจากทีมเยาวชนของโคเปนเฮเกน เขาในวัยเพียง 17 ปี ได้ลงเล่นให้แก่ทีมชุดแรกของสโมสรเป็นครั้งแรกเมื่อเดือนตุลาคม ค.ศ. 2020 เขาทำ 5 ประตูจากการลงเล่น 32 นัดให้แก่โคเปนเฮเกน ก่อนที่จะย้ายไปสตวร์ม กราซ ในออสเตรียเมื่อเดือนมกราคม ค.ศ. 2022 และในปีเดียวกันนั้นเอง เขาย้ายไปอาตาลันตาด้วยค่าตัว 17 ล้านยูโร
ฮอยลุนด์ลงเล่นให้แก่ทีมชาติเดนมาร์กชุดเยาวชนตั้งแต่รุ่นอายุไม่เกิน 16 ปี ถึงรุ่นอายุไม่เกิน 21 ปี เขาลงเล่นให้แก่ทีมชาติชุดใหญ่ครั้งแรกเมื่อเดือนกันยายน ค.ศ. 2022
เกียรติประวัติ.
โคเปนเฮเกน
แมนเชสเตอร์ยูไนเต็ด
เอฟเอคัพ : 2023-24
สตวร์ม กราซ
ตั๋น คิม เลียง

ตั๋น คิม เลียง #เปลี่ยนทาง (อักษรโรมัน: Tan Kin Lian, ; ออกเสียงฮกเกี้ยน: ; เกิด 9 มีนาคม 1948) เป็นนักธุรกิจชาวสิงคโปร์ ผู้เคยดำรงตำแหน่งประธานคณะกรรมการบริหารเอ็นทียูซีอินคัม ระหว่างปี ค.ศ. 1977 ถึง 2007 ก่อนจะลงสมัครเลือกตั้งประธานาธิบดีในปี 2011 และเมื่อวันที่ 11 สิงหาคม 2023 เขาได้ประกาศเจตจำนงลงสมัครการเลือกตั้งประธานาธิบดี ปี 2023 โดยมีอดีตผู้สมัครประธานาธิบดี Tan Jee Say เป็นผู้เสนอ
ตั๋นเป็นผู้จัดการทั่วไปของเอ็นทียูซีอินคัมเมื่อปี ค.ศ. 1977 ด้วยวัย 29 ปี ต่อมาได้รับการแต่งตั้งใหม่เป็นประธานเจ้าหน้าที่บริหาร เขาอยู่ในตำแหน่งนี้จนปี 2007 ภายใต้การนำของเขา บริษัทเติบโตขึ้นจากการมีสินทรัพย์ 28 ล้านดอลลาร์สิงคโปร์ในปี 1977 เป็นมากกว่า 17 พันล้านดอลลาร์สิงคโปร์ และมีผู้ถือกรมธรรม์มากกว่าหนึ่งล้านคนในปี 2007
การเลือกตั้งประธานาธิบดีสิงคโปร์ พ.ศ. 2566

มีการเลือกตั้งประธานาธิบดีในประเทศสิงคโปร์เมื่อวันที่ 1 กันยายน พ.ศ. 2566 ถือเป็นการเลือกตั้งประธานาธิบดีสิงคโปร์เป็นครั้งที่หก และเป็นครั้งที่สามที่มีผู้ลงสมัครมากกว่าหนึ่งคน ประธานาธิบดีคนปัจจุบัน ฮาลิมะฮ์ ยาก็อบ ซึ่งได้รับเลือกโดยไม่มีผู้ลงสมัครแข่งใน การเลือกตั้งปี 2017 ไม่ได้ลงสมัครใหม่ในครั้งนี้
ผู้ลงสมัครเลือกตั้งประธานาธิบดีสิงคโปร์ ซึ่งเป็นตำแหน่งไม่สังกัดพรรคการเมือง ในการเลือกตั้งครั้งนี้ ได้แก่ ตรรมัน จัณมุกะรัตนัม, อึ๋ง ก็อก ส็อง และ ตั๋น คิม เลียง ทั้งหมดเป็นผู้สมัครอิสระหรือได้ลาออกจากตำแหน่งในพรรคการเมืองใด ๆ ที่เคยเป็นสมาชิกอยู่ ทั้งหมดได้รับวุฒิบัตรยืนยันคุณสมบัติ (COE) และวุฒิบัตรรับรองจากชุมชนที่อนุมัติให้สามารถลงแข่งในการเลือกตั้งได้
ตรรมันชนะการเลือกตั้งด้วยคะแนนเสียงถล่มทลายที่ 70.40% ถือเป็นคะแนนเสียงที่มากที่สุดในการเลือกตั้งประธานาธิบดีสิงคโปร์ที่มีผู้ลงสมัครแข่ง รวมถึงยังเป็นผู้สมัครที่ไม่ใช่ชาวจีนคนแรกที่ได้รับการเลือกตั้งโดยตรงเข้าสู่ตำแหน่งประธานาธิบดีสิงคโปร์ คะแนนเสียงสำหรับผู้สมัครคนอื่นค่อนข้างจะแบ่งกัน โดยอึ๋งได้รับคะแนนเสียง 15.72% ส่วนตั๋น ซึ่งเป็นลงเลือกตั้งเป็นครั้งที่สอง ได้รับคะแนนเสียง 13.88% สำหรับตั๋น ถือว่าทำคะแนนได้ดีขึ้นหลังเสียสิทธิ์ในการลงสมัครครั้งแรกเมื่อปี 2011 ตรรมันมีกำหนดการเข้ารับตำแหน่งในวันที่ 14 กันยายน เป็นประธานาธิบดีสิงคโปร์คนที่เก้า
บทวิเคราะห์.
เมื่อประกาศผลการนับคะแนนเบื้องต้นในวันที่ 2 กันยายน นักวิเคราะห์การเมืองเสนอว่าด้วยเสน่ห์ส่วนตัวและประสบการณ์กับผลงานในอดีตของตรรมัน ซึ่งรวมถึงการเป็นสมาชิกสภาจากเขตจูร่ง จีอาร์ซี ที่ซึ่งเขาทำคะแนนได้ดีมาตลอดในการเลือกตั้งสองครั้งเมื่อปี 2015 และ 2020 อาจส่งผลต่อชัยชนะถล่มทลายของเขา ในขณะที่อึ๋งไม่มีการเปิดเผยต่อสาธารณะ ส่วนตั๋นมีประวัติประเด็นอันเป็นข้อโต้เถียง ยูจีน ตัน ระบุไว้ในรายงานพิเศษผลวันลงคะแนนเสียงของซีเอ็นเอว่าเป็นผลที่ "เกินคาด" (mind-boggling) เขายังเน้นย้ำให้เห็นถึงความสัมพันธ์ของตั๋นกับพรรคฝ่ายค้าน ระบุว่าตั๋นมี "แรงต้านเยอะเกินไปในการลงสมัครเลือกตั้งครั้งนี้" นอกจากนี้ การรณรงค์เลือกตั้งของตั๋นยังมีลักษณะที่ยูจีนระบุว่ามีความ "รังเกียจสตรี, เหยียดเชื้อชาติ และกระทั่ง นิยมคนพื้นถิ่น" แนวคิดเหล่านี้ชาวสิงคโปร์ส่วนใหญ่ปฏิเสธ
เสียงตอบรับต่อผลคะแนนเลือกตั้งจากบรรดานักวิเคราะห์การเมืองมีแตกต่างกันไป ยกตัวอย่างเช่นนักวิเคราะห์การเมืองจากมหาวิทยาลัยเทคโนโลยีนันยัง ศ. ฟีลิกซ์ ตัน (Felix Tan) ระบุว่าผลการเลือกตั้ง "ค่อนข้างจะไม่เป็นตามคาด และออกไปทางน่าประหลาดใจ" และเน้นว่าลักษณะ "สถาบันสู้กับพวกต่อต้านสถาบัน"อาจมีผลต่อผลซึ่งน่าผิดหวัง (anticlimactic) ส่วนผู้ช่วยศาสตราจารย์ประจำมหาวิทยาลัยแห่งชาติสิงคโปร์ Chong Ja Ian วิจารณ์ผลการเลือกตั้ง ระบุว่าตรรมันได้แต้มต่ออย่างมากจาก "คู่แข่งสองคนที่อ่อน"
ในบทความคิดเห็นที่ตีพิมพ์เว็บของซีเอ็นเอ อดีตบรรณาธิการข่าว ฮัน ฟู้ก ควัง (Han Fook Kwang) กล่าวว่าผลการเลือกตั้งครั้งนี้มีความสำคัญยิ่งในทางการเมือง ชัยชนะถล่มทลายของตรรมันถือว่าทำลายข้อกล่าวอ้างของสมาชิกรัฐบาลสิงคโปร์ว่าชาวสิงคโปร์ที่สูงวัยไม่พร้อมที่จะยอมรับนายกรัฐมนตรีที่ไม่ใช่ชาวจีน
เกลียดห้องเบอร์ห้า

เกลียดห้องเบอร์ห้า เป็นเพลงของนักร้องชาวไทย สายัณห์ สัญญา ประพันธ์ขึ้นในปี พ.ศ. 2510 โดยพลตรี ชัยฤทธิ์ บัวชุลี และลพ บุรีรัตน์
เบื้องหลัง.
ในปี พ.ศ. 2510 ชัยฤทธิ์ บัวชุลี นายทหารที่คบรักกับหญิงสาวพยาบาลคนหนึ่ง แต่พบจดหมายฉบับหนึ่งที่ฝ่ายหญิงส่งมาว่าเธอได้แต่งงานกับชายคนใหม่ที่เป็นตำรวจ ในขณะนั้นชัยฤทธิ์เองได้ปฏิบัติราชการ ซึ่งเหตุการณ์นี้มาจากจังหวัดนครราชสีมา ซึ่งเป็นจุดเริ่มต้นของเพลงนี้
เพลงนี้ประพันธ์จากเหตุการณ์จริงของพลตรี ชัยฤทธิ์ บัวชุลี เมื่อครั้งพำนักที่โรงแรมไทเป จังหวัดลพบุรี โดยพักชั้นสองของโรงแรมที่ห้องหมายเลข 204 ต่อมา เมื่อขณะกำลังออกจากห้อง ชัยฤทธิ์สังเกตพบคู่รักพักที่ห้องหมายเลข 205 โดยทราบว่าคู่รักผู้ชายที่เป็นตำรวจคบรักกับคู่รักผู้หญิงที่เป็นอดีตคู่รักเก่าของชัยฤทธิ์ (ปัจจุบัน รัชนี บัวชุลี เป็นภรรยาของชัยฤทธิ์) จึงเป็นการริเริ่มประพันธ์เพลงจากเหตุการณ์จริง 
เมื่อชัยฤทธิ์ประพันธ์แล้ว ในนามแฝง "แดน กระดิ่งทอง" จึงมอบเพลงให้กับลพ บุรีรัตน์ นักประพันธ์เพลงลูกทุ่ง เพื่อเรียบเรียงเนื้อเพลงสละสลวยขึ้น แล้วจึงให้สายัณห์ สัญญา เป็นผู้ขับร้อง
หลังจาก 6 ปีต่อมาที่แต่งเพลงของชัยฤทธิ์ ปรากฏว่าสามีของรัชนี (คู่รักเก่าของชัยฤทธิ์) ประสบอุบัติเหตุเสียชีวิต รัชนีจึงได้กลับมารักกับชัยฤทธิ์เช่นเดิมจวบจนปัจจุบัน
ผลตอบรับ.
เพลงนี้เป็นเพลงลูกทุ่งทรงโปรดของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงฟังเพลงผ่านรายการวิทยุ "ลูกทุ่งพัฒนา" จัดรายการโดยร้อยเอกหญิง สุพรทิพย์ คำทรงศรี กล่าวว่า ในปี พ.ศ. 2531 ทรงใช้พระนามแฝงว่า "ป้าช้าง" ทรงโทรศัพท์ขอเพลงนี้หลายครั้ง และเพลง"แสบหัวใจ" ของพรชัย สร้อยเพชร
เมื่อวันที่ 4 กุมภาพันธ์ พ.ศ. 2546 พระองค์เสด็จพระราชดำเนินเป็นการส่วนพระองค์ที่โรงแรมไทเป จังหวัดลพบุรี โดยมีชัยฤทธิ์ บัวชุลี นักประพันธ์เข้าร่วมด้วย วงดนตรีมหาวิทยาลัยราชภัฏเทพสตรีบรรเลงเพลงถวาย โดยมีปมุข อุทัยฉาย เป็นผู้ขับร้องถวาย ทรงพระดำเนินไปที่ชั้นสองของโรงแรมที่ห้องหมายเลข 205 ทรงประทับเตียงนอนแล้วตรัสถามเจ้าของโรงแรมว่า "เขาปีนตรงไหนขึ้นไปดู [ช่องลม]...เขาทำอย่างไร" ซึ่งเป็นเพียงการเสริมของผู้ประพันธ์เพลง จากนั้น ทรงพระดำเนินไปห้องหมายเลข 204 จึงเสด็จพระราชดำเนินกลับ
โนโว นอร์ดิสค์

โนโว นอร์ดิสค์ เอ/เอส (อักษรโรมัน: Novo Nordisk A/S) เป็นบริษัทยาข้ามชาติสัญชาติเดนมาร์ก มีสำนักงานใหญ่อยู่ในเมืองเปาสเวะเออ ประเทศเดนมาร์ก และหน่วยการผลิตอยู่ในเก้าประเทศกับสำนักงานในห้าประเทศ โนโว อนร์ดิสค์ อยู่ภายใต้การควบคุมของผู้ถือหุ้นใหญ่ โนโว โฮลดิง เอ/เอส ซึ่งถือหุ้นประมาณ 28% และ 77% ในหุ้นลงคะแนน
โนโว นอร์ดิสค์ ผลิตและจัดจำหน่ายผลิตภัณฑ์และบริการยา โดยเฉพาะอย่างยิ่งสำหรับการดูแลโรคเบาหวาน ผลิตภัณฑ์หลักของบริษัทคือยาเซมากลูไทด์ ยารักษาเบาหวานที่จำหน่ายภายใต้ชื่อการค้า Ozempic และเพื่อการรักษาโรคอ้วน ภายใต้ชื่อการค้า Wegovy โนโว นอร์ดิสค์ ยังมีส่วนร่วมในการดูแลฮีโมสเตซิส, การรักษาฮอร์โมนเจริญเติบโต และ การรักษาทดแทนฮอร์โมนในสตรีหมดประจำเดือน บริษัทผลิตยาจำนวนมากภายใต้ชื่อการค้าที่ต่างกันไป เช่น Levemir, Tresiba, NovoLog, Novolin R, NovoSeven, NovoEight และ Victoza
โนโว นอร์ดิสค์ เป็นผู้ว่าจ้างงานรวมมากกว่า 48,000 คนทั่วโลก และวางขายผลิตภัณฑ์ในมากกว่า 168 ประเทศ บริษัทก่อตั้งขึ้นในปี 1989 ผ่านการรวมกันของบริษัทเดนมาร์กสองเจ้าซึ่งมีประวัติย้อนไปถึงทศวรรษ 1920 โลโกของโนโว นอร์ดิสค์ เป็นรูปกระทิงอาปิส หนึ่งในสัตว์ศักดิ์สิทธิ์ของอียิปต์โบราณ โนโว นอร์ดิสค์ เป็นสมาชิกเต็มของสหพันธ์สามคมและอุตสาหกรรมยายุโรป (EFPIA)
บริษัทได้รับการจัดอันดับอยู่ที่ 25 ใน100 บริษัทที่ดีที่สุดสำหรับการทำงานในปี 2010 และที่ 72 ในปี 2014 โดย "ฟอร์ชูน" ในเดือนกรกฎาคม 2012, โนโว นอร์ดิสค์ ได้รับการขึ้นชื่อเป็นบริษัทที่ยั่งยืนที่สุดในโลกโดยนิตยสารธุรกิจ "คอร์เปอเรตไนตส์" ส่วนบริษัทลูก (spin-off company) โนโวซัยม์ อยู่ที่สี่ โนโว นอร์ดิสค์ เป็นบริษัทยาที่ใหญ่ที่สุดในประเทศเดนมาร์ก มูลค่าราคาตลาดของบริษัทมากกว่าจีดีพีของเศรษฐกิจในประเทศเดนมาร์กในปี 2023
ทวสัตยะ

ทวสัตยะ (สันสกฤต: "dvasatya," ไวลี: "bden pa gnyis") หรือ หลักคำสอนว่าด้วยความจริงสองประการ  ในคำสอนของศาสนาพุทธ หมายถึง "สัตยะ" (บาลี: "สัจจะ"; ความจริง หรือ ความเป็นจริง) สองระดับ ตามคำสอนของพระศากยมุนีพุทธะ อันประกอบด้วยความจริง "อย่างง่าย" หรือ "ชั่วคราว" ("สํวฤติสตฺย" (ส) หรือ "สมมติสัจจะ" (ป)) และความจริง "สูงสุด" ("ปรมารถสฺตย" (ส) หรือ "ปรมัตถสัจจะ" (ป))
ความหมายแน่ชัดของคำสอนนี้มีแตกต่างกันไปตามสำนักและธรรมเนียมของศาสนาพุทธ การตีความที่เป็นที่ทราบกันดีที่สุด มาจากสำนักมัธยมกะของพระนาคารชุน ในนิกายมหายาน ความจริงสองประการตามคำสอนของพระนาคารชุนคือ "ความจริงทางญาณวิทยา" โลกแห่งปรากฏการณ์มอบให้เกิดความจริงชั่วคราว หรือ "สมมติสัจจะ" ลักษณะของโลกอันประกอบสร้างจากปรากฏการณ์นี้ไม่เป็นทั้งความจริงและความไม่เป็นจริง แต่ไม่สามารถประเมินได้ในทางตรรกะ ท้ายที่สุด ปรากฏการณ์ทั้งปวงล้วนว่างเปล่า ("ศูนยตา" (ส) หรือ "สุญญตา" (ป)) ปราศจากตัวตนและแก่นแท้ของตน อันเนื่องมาจากความไม่มีอยู่ของตน ("อนตฺตา") แต่จะปรากฏขึ้นได้เพราะอาศัยปรากฏการณ์อื่น ("ปฺรตีตฺยสมุตฺปาท" (ส) หรือ "ปฏิจจสมุปบาท" (ป))
ในศาสนาพุทธแบบจีน การตีความแบบมัธยมกะได้รับการยอมรับ และความจริงสองอย่างนี้ถูกเรียกว่าเป็น "ความจริงทางญาณวิทยา" ทั้งสอง ความจริงดำรงอยู่ในสองระดับ ในระดับโดยสัมพัทธ์ กับระดับโดยสัมบูรณ์ ตามการตีความจาก "มหายานมหาปรินิรวาณสูตร" ภิกษุและนักปรัชญาชาวจีนเชื่อว่าคำสอนธรรมชาติของพุทธะคือดังที่ระบุในพระสูตรแห่งคำสอนสุดท้ายของพุทธองค์ ว่ามีความจริงที่เป็นเนื้อแท้เหนือ "ศูนยตา" และความจริงทั้งสอง คำสอนว่าด้วย "ศูนยตา" เป็นการพยายามแสดงให้เห็นว่ามันทั้งไม่ควรและไม่ได้มีเหตุผลตายตัวที่จะถือว่าระบบอภิปรัชญาใด ๆ มีเหตุผลโดยสัมบูรณ์ คพสอนดังกล่าวไม่ได้นำไปสู่คติสุญนิยม แต่เป็นการตีเส้นตรงกลางระหว่างการไม่เข้าใจในความซับซ้อนใด ๆ มากเกินพอดี กับการตั้งข้อสงสัยมากเกินพอดี
บ๊องส์

บ๊องส์  เป็นภาพยนตร์ตลกฝรั่งเศส ออกฉายในปี 2515 กำกับโดย คล็อด ซิดี
เนื้อเรื่อง.
ชายหนุ่มสี่คน (เจราร์ด รินัลดี, ฌอง ซาร์รัส, เจราร์ด ฟิลิเปลลี, ฌอง-กาย เฟชเนอร์) ถูกพ่อค้าของชำ (พอล เพรบัวส์) ไหว้วานให้ช่วยตกแต่งหมู่บ้าน เนื่องจากกำลังจะมีการวิ่งคบเพลิงโอลิมปิกผ่านหมู่บ้าน ระหว่างตกแต่ง เจราร์ดได้ตกหลุมรักเดลิซ ลูกสาวพ่อค้าของชำ (มาร์ทีน เคลลี่) แต่เมื่อนักวิ่งคบเพลิงมาถึงหมู่บ้าน เดลิซกลับตามนักวิ่งไป ทำให้ชายหนุ่มทั้งสี่ต้องตามเดลิซเข้าสู่สนามกีฬาโอลิมปิกเพื่อช่วยเจราร์ดชนะใจเดลิซ นำไปสู่เรื่องราวสุดป่วน
ศรีโสภา โกฏคำลือ

ศรีโสภา โกฏคำลือ (เกิด 2 มกราคม พ.ศ. 2536) ชื่อเล่น ออม เป็นนักธุรกิจและนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดเชียงใหม่ สังกัดพรรคเพื่อไทย และผู้จัดการสโมสรฟุตบอลเชียงใหม่ ยูไนเต็ด อดีตเลขานุการนายกองค์การบริหารส่วนจังหวัดเชียงใหม่
ประวัติ.
ศรีโสภา เกิดเมื่อวันที่ 2 มกราคม พ.ศ. 2536 เป็นบุตรนายศรีเรศ นางวาสนา โกฏคำลือ 
สำเร็จการศึกษาปริญญาตรี Monetary and Finanical Economics, Kingston University London, UK และปริญญาโท คณะรัฐศาสตร์ มหาวิทยาลัยรามคำแหง
ศรีโสภาเริ่มต้นเส้นทางอาชีพในวงการธุรกิจและการเงิน โดยทำงานในบริษัทชั้นนำทั้งในประเทศและต่างประเทศ ก่อนจะหันมาให้ความสนใจด้านการเมืองและสังคม เธอมีบทบาทในการทำงานเชิงนโยบายและกิจกรรมสาธารณะหลายโครงการที่เน้นส่งเสริมความเสมอภาคทางเศรษฐกิจและสังคม นอกจากนี้ ศรีโสภายังเป็นผู้พูดและนักวิเคราะห์ที่มีชื่อเสียงในด้านเศรษฐกิจการเมืองและการพัฒนาที่ยั่งยืนในประเทศไทย
การทำงาน.
ศรีโสภา ดำรงตำแหน่งเลขานายกองค์การบริหารส่วนจังหวัดเชียงใหม่ และเป็นผู้จัดการสโมสรฟุตบอลเชียงใหม่ ยูไนเต็ด และได้ลงสมัครเป็นสมาชิกสภาผู้แทนราษฎรในปี พ.ศ. 2566 และได้รับเลือกเป็นสมาชิกสภาผู้แทนราษฎรจังหวัดเชียงใหม่ เขต 10 พรรคเพื่อไทย
พีระกฤตย์ พชรบุณยเกียรติ

พีระกฤตย์ พชรบุณยเกียรติ (เกิด 16 มีนาคม พ.ศ. 2545) ชื่อเล่น เฟรนด์ เป็นนักแสดงชายชาวไทย สังกัดสถานีวิทยุโทรทัศน์ไทยทีวีสีช่อง 3 และอดีตนักกีฬาว่ายน้ำเยาวชนทีมชาติไทย เป็นที่รู้จักกับบทบาท "ยอด" จากภาพยนตร์เรื่อง "ธี่หยด"
ประวัติ.
พีระกฤตย์ พชรบุณยเกียรติ เกิดเมื่อวันที่ 16 มีนาคม พ.ศ. 2545 เป็นบุตรชายคนเล็ก มีพี่สาว 1 คน สำเร็จการศึกษาระดับประถมศึกษา โรงเรียนเซนต์คาเบรียล ระดับชั้นมัธยมศึกษา โรงเรียนสาธิตมหาวิทยาลัยศรีนครินทรวิโรฒ ปทุมวัน เคยเป็นนักกีฬาว่ายน้ำของโรงเรียน ตัวแทนเยาวชนทีมชาติไทยเข้าแข่งขันกีฬา 42nd Sae age Group ประเทศฟิลิปปินส์, 10Asean Schools Game ประเทศมาเลเซีย, เป็นตัวแทนจังหวัดกรุงเทพมหานคร แข่งขันกีฬาแห่งชาติ ครั้งที่ 46 เจียงฮายเกมส์ และกีฬาเยาวชนแห่งชาติ ครั้งที่ 35 บุรีรัมย์เกมส์ และสำเร็จการศึกษาระดับปริญญาตรี คณะวิศวกรรมศาสตร์ จุฬาลงกรณ์มหาวิทยาลัย ภาควิชา วิศวกรรมอุตสาหการ
เข้าสู่วงการ.
เข้าสู่วงการโดยการแนะนำของ สมจริง ศรีสุภาพ ที่ได้ไปเห็นแสดงละครการกุศลของโรงเรียนเทิดไท้องค์ราชันสาธิตปทุมวันวิพิธทัศนา ครั้งที่ 10 เรื่อง "คู่กรรม" เมื่อปี พ.ศ.2563 จึงติดต่อเข้ามาเซ็นสัญญาเป็นนักแสดงสังกัดช่อง 3 พ.ศ.2564 ได้รับโอกาสแสดงละครเรื่องแรกคือ "คู่เวร"ตามมาด้วยพ.ศ.2565 ละคร "ดวงใจเทวพรหม" ตอน "พรชีวัน" ซึ่งเป็นภาคต่อของละครชุด "สุภาพบุรุษจุฑาเทพ",  "พยัคฆ์ร้ายซ่อนลาย" ต่อมาปี พ.ศ. 2566 เรื่อง "ลมเล่นไฟ,"ภาพยนตร์เรื่อง "ธี่หยด" และละครที่รอออกอากาศ "ใจขังเจ้า"
กัวหยง

กัวหยง มีชื่อในภาษาจีนกลางว่า ช่างกวาน ยง  เป็นขุนพลของรัฐจ๊กก๊กในยุคสามก๊กของจีน
ประวัติ.
ในปี ค.ศ. 231 จูกัดเหลียงอัครมหาเสนาบดีและผู้สำเร็จราชการแห่งจ๊กก๊กนำทัพบุกขึ้นเหนือครั้งที่ 4 เวลานั้นลิเงียมรับผิดชอบด้านการขนส่งเสบียง ในช่วงฤดูร้อนถึงฤดูใบไม้ร่วงเกิดฝนตกหนักอย่างต่อเนื่อง จึงไม่สามารถส่งเสบียงไปถึงได้ทัน ลิเงียมจึงส่งหู จง (狐忠) ที่ปรึกษาทัพ (參軍 "ชานจฺวิน") และเฉิง ฟาน (成藩) ผู้ตรวจการทัพ (督軍 "ตูจฺวิน") นำจดหมายไปแจ้งจูกัดเหลียงขอให้ถอนทัพ หลังจูกัดเหลียงได้รับจดหมายจึงถอยทัพกลับ แต่เมือทัพจ๊กก๊กยกกลับมา ลิเงียมกลับพยายามจะหนีความผิดของตนฐานส่งเสบียงล่าช้าด้วยการโยนให้เป็นความผิดของจูกัดเหลียงที่ถอนทัพกลับมาไม่รุดหน้า จูกัดเหลียงกับเหล่าขุนพลนายทหารที่ติดตามจูกัดเหลียงในการทัพบุกขึ้นเหนือจึงร่วมกันเขียนฎีกาเสนอจักรพรรดิเล่าเสี้ยนให้ปลดลิเงียมออกจากราชการไปเป็นสามัญชน กัวหยงในเวลานั้นมีตำแหน่งเป็นผู้จัดการทัพกลาง (行中典軍 "สิงจงเตี่ยนจฺวิน") และขุนพลปราบเชลย (討虜將軍 "เถาหลู่เจียงจฺวิน") ได้ร่วมเขียนฎีกาด้วย
ในนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก"ในศตวรรษที่ 14 กัวหยงมีชื่อในภาษาจีนกลางว่า กวาน ยง  ปรากฏเป็นตัวละครในเนื้อเรื่องตอนที่ 91 โดยระบุว่าเป็นหนึ่งในขุนพลที่ติดตามร่วมรบการในบุกขึ้นเหนือของจูกัดเหลียงครั้งแรก
หัวใจไม่มีปลอม

หัวใจไม่มีปลอม  เป็นละครโทรทัศน์แนวโรแมนติกของไทย นำแสดงโดย ใบเฟิร์น-พิมพ์ชนก ลือวิเศษไพบูลย์ และ วิน-เมธวิน โอภาสเอี่ยมขจร สร้างจากเว็บตูนยอดนิยมของเกาหลีใต้ เรื่อง"กังนัมบิวตี้ รักนี้ไม่มีปลอม" ซึ่งถูกสร้างเป็นละครโทรทัศน์ในปี 2018 ในชื่อเดียวกัน การผลิตครั้งนี้เป็นความร่วมมือระหว่างจีเอ็มเอ็มทีวีและภาพดีทวีสุขกับวัตแพด เว็บตูน สตูดิโอ ซึ่งเป็นบริษัทย่อยในอเมริกาเหนือของ "เนเวอร์" อาทิชา ตันธนวิกรัย ซึ่งก่อนหน้านี้เป็นผู้กำกับร่วมในซีรีส์ "หัวใจรักสี่ดวงดาว" และผู้เขียนบทซีรีส์เรื่อง "เด็กใหม่" รับหน้าที่กำกับซีรีส์ ซีรีส์เรื่องนี้เริ่มถ่ายทำในฤดูร้อนปี 2566 ละครเรื่องนี้เริ่มออกอากาศตอนแรกเมื่อวันที่ 19 กุมภาพันธ์ และออกอากาศตอนสุดท้ายเมื่อวันที่ 2 เมษายน 2567
เนื้อเรื่อง.
หลิว (พิมพ์ชนก ลือวิเศษไพบูลย์) เด็กสาวที่มักจะถูกกลั่นแกล้งเพราะหน้าตาของเธอ เพื่อเริ่มต้นใหม่ในมหาวิทยาลัย เธอจึงตัดสินใจทำศัลยกรรมเสริมความงามเพื่อให้ดูเหมือนนักศึกษาทั่วไป การผ่าตัดประสบความสำเร็จเกินไป ทำให้เธอกลายเป็นคนที่สวยมาก จนเธอถูกจับจ้องจากสายตาคนรอบข้าง ทั้ง ๆ ที่เธอต้องการเพียงใช้ชีวิตเรียบง่ายและหลีกเลี่ยงการถูกกลั่นแกล้ง บางคนเริ่มล้อเลียนเธอว่าเธอศัลยกรรมใบหน้ามากเกินไป และเรียกเธอด้วยชื่อที่สื่อถึงความงามเทียม กาย (เมธวิน โอภาสเอี่ยมขจร) นักศึกษาหนุ่มสุดฮอตประจำมหาวิทยาลัย ซึ่งเป็นเพื่อนร่วมชั้นมัธยมปลายของหลิว รู้ดีว่าเธอเคยมีหน้าตาเป็นอย่างไรก่อนศัลยกรรม จึงตัดสินใจเผชิญหน้ากับเธอ เขาสารภาพว่าเขาไม่เคยดูถูกเหยียดหยามหลิวเพราะรูปร่างหน้าตาของเธอตอนเรียนมัธยม ทั้งสองสนิทสนมกันอย่างรวดเร็ว กายใช้เวลาส่วนใหญ่อยู่กับหลิวเพื่อดูแลเธอ อย่างไรก็ตาม หลิวไม่มีความมั่นใจในตัวเองและกลัวถูกเพื่อนล้อ ทำให้เธอปฏิเสธความรู้สึกของเขา ยิ่งไปกว่านั้น คนในมหาวิทยาลัยคิดว่ากายควรคบหากับผู้หญิงที่สวยตามธรรมชาติอย่างเฟย์ (รมิดา จีรนรภัทร) มากกว่า
 นักศึกษาสาวผู้หลงใหลในกลิ่นหอม จึงเลือกศึกษาในสาขาวิชาเคมี เพื่อสานฝันของเธอในการเป็นนักปรุงน้ำหอม เธอประสบปัญหาในการปรับตัวเข้ากับสังคม เนื่องมาจากไม่ตรงตามมาตรฐานความงามของไทย ในช่วงวัยเด็ก หลิวเคยถูกล้อเลียนและกลั่นแกล้ง ส่งผลให้เธอใฝ่ฝันอยากมีชีวิตเรียบง่ายไม่ต้องการโดดเด่น แต่ความคิดนี้เปลี่ยนไปเมื่อเธอตัดสินใจทำศัลยกรรมก่อนเข้าเรียนมหาวิทยาลัย
 เป็นที่นิยมในหมู่เพื่อนฝูง จากความฉลาด ความร่ำรวย และรูปลักษณ์ที่หล่อเหลาของเขา อย่างไรก็ตาม จากประสบการณ์อันเลวร้ายในอดีต ทำให้เขากลายเป็นคนที่มีความหวาดระแวงและปิดกั้นตัวเอง พฤติกรรมแบบนี้ทำให้คนอื่นเข้าถึงตัวเขาได้ยาก ส่งผลให้ผู้คนมองเขาว่าเป็นคนเย็นชา เข้าหายาก 
นักศึกษาสาวที่โด่งดังที่สุดในสาขาวิชาเคมี เธอเป็นที่รู้จักจากความงามตามธรรมชาติอันโดดเด่น
ณัฐชา นีน่า เจสซิกา พาโดวัน

ณัฐชา นีน่า เจสซิกา พาโดวัน (เกิด 16 พฤษภาคม พ.ศ. 2557) ชื่อเล่น นีน่า เป็นนักแสดงเด็กลูกครึ่งไทย-อังกฤษ เป็นที่รู้จักในบทบาท "พุตตาน" / แม่หญิงการะเกด" (วัยเด็ก) จากละครเรื่อง "พรหมลิขิต" และบทบาท "ยี่" จากภาพยนตร์เรื่อง "ธี่หยด" และ ธี่หยด 2 กับบทบาท "วาเลน" / "สเตลล่า (วัยเด็ก)" จาก ตาคลี เจเนซิส ปัจจุบันเป็นศิลปินฝึกหัดในค่าย GMM Sauce ในเครือ จีเอ็มเอ็ม แกรมมี่ โดยมีเพลง รักมาก ก.ไก่ ล้านตัว
ประวัติ.
ณัฐชา นีน่า เจสซิกา พาโดวัน เกิดเมื่อวันที่ 16 พฤษภาคม พ.ศ. 2557 ที่กรุงเทพมหานคร มีภูมิลำเนาอยู่ที่จังหวัดอุดรธานี
เข้าสู่วงการ.
นีน่า ณัฐชา เข้าสู่วงการจากการแสดงละครเรื่องซ่อนเงารัก เมื่อปี 2563 โดยรับบทเป็น ขวัญเอย / ขวัญมา (วัยเด็ก) ต่อมาในปี 2565 เธอมีผลงานถึง 2 เรื่องคือภาพยนตร์เรื่อง ภาพหวาด โดยรับบทเป็น เรเชล เด็กหญิงตาบอด นับเป็นภาพยนตร์เรื่องแรกของเธอ และบ่วงวิมาลา รับบท พิมพ์ ลูกสาวของกันย์และอรปรียา จากนั้นในปี 2566 เธอมีผลงาน 3 เรื่องคือละครโทรทัศน์เรื่องรักในรอยลวง รับบทเป็น รัมภ์รดา (วัยเด็ก) ภาพยนตร์เรื่องธี่หยด รับบทเป็น ยี่ และละครเรื่องพรหมลิขิต ภาคต่อของบุพเพสันนิวาส โดยรับบทเป็นพุตตาน (วัยเด็ก)
สำนักวิชารัฐศาสตร์และรัฐประศาสนศาสตร์ มหาวิทยาลัยวลัยลักษณ์

สำนักวิชารัฐศาสตร์และรัฐประศาสนศาสตร์ มหาวิทยาลัยวลัยลักษณ์  เป็นสำนักวิชารัฐศาสตร์ ซึ่งเดิมเป็นสำนักวิชารัฐศาสตร์และนิติศาสตร์ ของมหาวิทยาลัยวลัยลักษณ์
ประวัติ.
สำนักวิชารัฐศาสตร์และรัฐประศาสนศาสตร์ พัฒนามาจากสำนักวิชาศิลปศาสตร์ ซึ่งต่อมา ใน พ.ศ. 2559 คณาจารย์และนักศึกษาด้านการเมืองการปกครองและรัฐประศาสนศาสตร์ได้ย้ายมาสังกัดสำนักวิชารัฐศาสตร์และนิติศาสตร์ ครั้นในเดือนกรกฎาคม พ.ศ. 2561 รองศาสตราจารย์ สมชัย ศรีสุทธิยากร ได้รักษาการแทนคณบดีสำนักวิชารัฐศาสตร์และนิติศาสตร์ มหาวิทยาลัยวลัยลักษณ์
เนื่องด้วยการเพิ่มจำนวนนักศึกษาอย่างต่อเนื่อง สำนักวิชารัฐศาสตร์และรัฐประศาสนศาสตร์จึงได้รับการก่อตั้งใน พ.ศ. 2565 ซึ่งปัจจุบันสำนักวิชานี้เปิดสอน 2 หลักสูตร ได้แก่ หลักสูตรรัฐศาสตร์ และหลักสูตรรัฐประศาสนศาสตร์
โดยหลักสูตรรัฐศาสตร์ มี 3 สาขาวิชา ได้แก่ สาขาวิชาการเมืองการปกครอง, สาขาวิชาความสัมพันธ์ระหว่างประเทศ และสาขาวิชาอาเซียน ส่วนหลักสูตรรัฐประศาสนศาสตร์ มี 3 สาขาวิชาเช่นกัน ได้แก่ สาขาวิชาการปกครองท้องถิ่น, สาขาวิชานโยบายสาธารณะ และสาขาวิชาทรัพยากรมนุษย์
การประชุมความร่วมมือด้านวิชาการ.
เดือนมิถุนายน พ.ศ. 2564 คณะผู้บริหารเทศบาลเมืองทุ่งสงได้ประชุมความร่วมมือด้านวิชาการกับสำนักวิชารัฐศาสตร์และนิติศาสตร์ มหาวิทยาลัยวลัยลักษณ์ เพื่อยกระดับคุณภาพชีวิตประชาชนในเขตเทศบาลเมืองทุ่งสง
เคาจู

เคาจู (มีบทบาทในช่วงศตวรรษที่ 3) มีชื่อในภาษาจีนกลางว่า สฺวี่ ฉือ  ชื่อรอง เหรินตู่  เป็นขุนนางและบัณฑิตของรัฐจ๊กก๊กในยุคสามก๊กของจีน 
ประวัติ.
เคาจูเป็นชาวเมืองลำหยง (南陽郡 "หนานหยางจฺวิ้น") ซึ่งปัจจุบันอยู่บริเวณนครหนานหยาง มณฑลเหอหนาน เคาจู้เกิดในช่วงปลายราชวงศ์ฮั่นตะวันออกและศึกษาเล่าเรียนกับหลิว ซี (劉熈) เคาจูเชี่ยวชาญเรื่องคำสอนของเต้เหี้ยนบัณฑิตลัทธิขงจื๊อ, คัมภีร์"อี้จิง", "ชูจิง", "อี๋หลี่", "หลี่จิง", "โจวหลี่", "เหมาชือจว้าน" และ"หลุน-ยฺหวี่" ในช่วงระหว่างปี ค.ศ. 196 และ ค.ศ. 220 เคาจูได้พบกับเคาเจ้งและคนอื่น ๆ ในมณฑลเกาจิ๋ว (ครอบคลุมพื้นที่บางส่วนของเขตปกครองตนเองกว่างซีจ้วง มณฑลกวางตุ้ง และตอนเหนือของประเทศเวียดนามในปัจจุบัน) และภายหลังก็ติดตามพวกเขาไปยังมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน)
ลำหยง

ลำหยง หรือ ลำเอี๋ยง ในภาษาจีนกลางเรียกว่า หนานหยางจฺวิ้น  เป็น"จฺวิ้น"หรือเมืองของจีนซึ่งมีอยู่ตั้งแต่ยุครณรัฐถึงยุคราชวงศ์ถัง มีศูนย์กลางอยู่ที่นครหนานหยาง มณฑลเหอหนานในปัจจุบัน
ประวัติศาสตร์.
เมืองลำหยงก่อตั้งโดยรัฐฉินในสมัยของฉินเจาเซียงหวางปีที่ 35 (272 ปีก่อนคริสตกาล) มีที่ว่าการเมืองอยู่ที่อำเภออ้วนเซีย ("หว่าน") ปัจจุบันคือนครหนานหยาง มณฑลเหอหนาน ประกอบด้วยดินแดนทางเหนือของแม่น้ำฮั่นซุย (漢水 "ฮั่นฉุ่ย") ซึ่งก่อนหน้านี้เป็นของรัฐฉู่
ในยุคราชวงศ์ฮั่นตะวันตก เมืองลำหยงประกอบโดย 36 อำเภอ ได้แก่ อ้วนเซีย ("หว่าน"), โชว , ตู้เหยี่ยน , จ้าน , ยฺวี่หยาง , ปั๋วชาน , เนี่ยหยาง , อิน , ตู่หยาง , จื้อ , ชานตู , ไช่หยาง , ซินเอี๋ย ("ซินเย่"), จู้หยาง , จี๋หยาง , อู่ตาง , อู่อิน , ซีเอ้อ , หราง , ลี่ , อันจงก๋วน ("อานจ้ง"), กว้านจฺวิน , ปี่หยาง , ผิงชื่อ , สุย , เย่ , เติ้ง , เฉาหยาง , หลู่หยาง , ชงหลิง , ซินตู , หูหยาง , หงหยาง , เล่อเฉิง , พกบ๋อง ("ปั๋วว่าง") และฟู่หยาง  ประชากรทั้งหมดในปี ค.ศ. 2 คือ 1,942,051 คนใน 359,116 ครัวเรือน ในปี ค.ศ. 140 ประชากรเพิ่มมากขึ้นเป็น 2,439,618 คนใน 528,551 ครัวเรือน
ในยุคสามก๊กมีการก่อตั้งเมืองหรือ"จฺวิ้น"ใหม่หลายเมือง เมื่อถึงยุคราชวงศ์จิ้นรวบรวมแผ่นดินจีน (ค.ศ. 280) จำนวนอำเภอของลำหยงก็ลดลงเหลือ 14 อำเภอ ได้แก่ อ้วนเซีย ("หวาน"), ซีเอ้อ, จื้อ, หลู่หยาง, โชว, ยฺวี่หยาง, พกบ๋อง ("ปั๋วว่าง"), ตู่หยาง, เย่, อู่อิน, ปี่หยาง, เนี่ยหยาง, กว้านจฺวิน และลี่ จำนวนประชาการที่มีบันทึกคือ 24,400 ครัวเรือน ในยุคราชวงศ์หลิวซ่ง ในเมืองลำหยงเหลือเพียง 7 อำเภอในขณะที่จำนวนประชากรลดลงเหลือ 38,132 คนใน 4,727 ครัวเรือนเมื่อกลางศตวรรษที่ 5
ในยุคราชวงศ์สุยและราชวงศ์ถัง ลำหยง (หนานหยาง) กลายเป็นอีกชื่อหนึ่งของจังหวัดเติ้งโจวในภูมิภาคเดียวกัน ในปี ค.ศ. 742 ลำหยงมี 6 อำเภอและมีประชากร 165,257 คน 43,055 ครัวเรือน
โอเพนเอสเอสแอล

โอเพนเอสเอสแอล  เป็น ไลบรารี ซอฟต์แวร์สำหรับแอปพลิเคชันที่ให้การสื่อสารที่ปลอดภัยผ่าน เครือข่ายคอมพิวเตอร์ ป้องกันการดักฟัง และระบุบุคคลที่ปลายอีกด้านหนึ่ง เซิร์ฟเวอร์ อินเทอร์เน็ต ใช้กันอย่างแพร่หลาย รวมถึง เว็บไซต์ ที่ใช้ เอชทีทีพีเอส เป็นส่วนใหญ่
โอเพนเอสเอสแอลมีการใช้งานโปรโตคอล SSL และ TLS แบบโอเพ่นซอร์ส ไลบรารี หลัก ซึ่งเขียนด้วย ภาษาซี ใช้ฟังก์ชัน การเข้ารหัส ขั้นพื้นฐานและมีฟังก์ชันยูทิลิตี้ต่างๆ มี Wrappers ที่อนุญาตให้ใช้ไลบรารีโอเพนเอสเอสแอลในภาษาคอมพิวเตอร์ที่หลากหลาย
OpenSSL Software Foundation (OSF) เป็นตัวแทนของโครงการโอเพนเอสเอสแอล ในความสามารถทางกฎหมายส่วนใหญ่ รวมถึงข้อตกลงใบอนุญาตผู้ร่วมให้ข้อมูล การจัดการการบริจาค และอื่นๆ OpenSSL Software Services (OSS) ยังเป็นตัวแทนของโครงการ OpenSSL สำหรับสัญญาการสนับสนุนอีกด้วย
โอเพนเอสเอสแอลพร้อมใช้งานใน ระบบปฏิบัติการ แบบยูนิกซ์ ส่วนใหญ่ (รวมถึง ลินุกซ์, แมคโอเอส และ เบิร์กลีย์ซอฟต์แวร์ดิสทริบิวชัน), ไมโครซอฟท์ วินโดวส์ และ OpenVMS
ประวัติโครงการ.
โครงการ OpenSSL ก่อตั้งขึ้นในปี 1998 เพื่อมอบชุดเครื่องมือเข้ารหัสฟรีสำหรับโค้ดที่ใช้บนอินเทอร์เน็ต มีพื้นฐานมาจากการแยก SSLeay โดย Eric Andrew Young และ Tim Hudson ซึ่งยุติการพัฒนาอย่างไม่เป็นทางการเมื่อวันที่ 17 ธันวาคม 1998 เมื่อ Young และ Hudson ทั้งคู่ไปทำงานให้กับ RSA Security สมาชิกผู้ก่อตั้งครั้งแรก ได้แก่ Mark Cox, Ralf Engelschall, Stephen Henson, Ben Laurie และ Paul Sutton
ช่องโหว่ที่เป็นที่รู้จักกันกว้างขวาง.
ฮาร์ตบลีด.
OpenSSL รุ่น 1.0.1 ไปจนถึง 1.0.1f มีบั๊ก ในระบบของส่วนขยาย Heartbeat Extension ในตัว TLS ช่องโหว่นี้สามารถทำให้เปิดเผยข้อมูลในหน่วยความจำได้มากถึง 64กิบิไบต์ในแต่ละ heartbeat (CVE-). การอ่านหน่วยความจำของเซิร์ฟเวอร์สามารถเปิดช่องโหว่ให้ผู้ไม่หวังดีกอบโกยข้อมูลละเอียดอ่อน รวมไปถึงกุญแจส่วนตัวด้วย
เชิงอรรถ.
<templatestyles src="Reflist/styles.css" />
อยากตาย อย่าตาย (มรณาคาเฟ่)

อยากตาย อย่าตาย มรณาคาเฟ่ (อังกฤษ: Death is All Around) เป็นภาพยนตร์ไทยแนวโรแมนติก แฟนตาซีที่ออกฉายในปี 2566 จากค่าย Film Guru ของพชร์ อานนท์ ร่วมมือกับ โพซิทีฟ ติ้งกิ้ง (POSITIVE THINKING CO.,LTD.) และ มรณานุสติ คาเฟ่ (Kid Mai Death Awareness Café) โดยเล่าเรื่องราวเกี่ยวกับ เฮลเปอร์ (Helper) เหล่ายมทูตที่ทำหน้าที่ในการนำทางและเตือนสติเหล่ามนุษย์ที่ทำอัตวินิบาตกรรม ซึ่งต้องมารับโทษเป็นพนักงานร้านอยู่ภายในมรณานุสติคาเฟ่ (Kid Mai Death Awareness Café) จุดเชื่อมระหว่างโลกมนุษย์และโลกของวิญญาณ กำกับการแสดงโดยธนณัฐ สุขเจริญ และนำแสดงโดยศุภพงษ์ อุดมแก้วกาญจนา และศนันธฉัตร ธนพัฒน์พิศาล
คำวิจารณ์และการตอบรับ.
อยากตาย อย่าตาย มรณาคาเฟ่ จัดงานรอบกาล่าพรีเมียร์ในวันที่ 17 ตุลาคม พ.ศ. 2566 โดยจัดให้เหล่าแฟนคลับของนักแสดงได้รวมเข้าชมด้วย ก่อนจะเข้าฉายจริงในวันที่ 19 ธันวาคม พ.ศ. 2566 ซึ่งได้รับคำวิจารณ์และการให้คะแนนรีวิวของสื่อต่างๆ เช่น
กูเกิล ฟิวเชีย

กูเกิล ฟิวเชีย  เป็น ระบบปฏิบัติการ แบบ โอเพ่นซอร์ส ที่พัฒนาโดย Google ตรงกันข้ามกับระบบปฏิบัติการที่ใช้ ลินุกซ์ ของ Google เช่น โครมโอเอส และ แอนดรอยด์, ฟิวเชียใช้ เคอร์เนล แบบกำหนดเองชื่อ Zircon เปิดตัวต่อสาธารณะในฐานะพื้นที่เก็บ ข้อมูล git ที่โฮสต์เองในเดือนสิงหาคม 2559 โดยไม่มีการประกาศอย่างเป็นทางการจากองค์กร หลังจากพัฒนามาหลายปี การเปิดตัวผลิตภัณฑ์อย่างเป็นทางการบน Google Nest Hub รุ่นแรก แทนที่ Cast OS ที่ใช้ ลินุกซ์ ดั้งเดิม
ความเป็นมา.
ในเดือนสิงหาคม 2559 สื่อรายงานเกี่ยวกับแหล่งเก็บรหัสต้นทางลึกลับที่เผยแพร่บนกิตฮับ โดยเปิดเผยว่ากูเกิลกำลังพัฒนาระบบปฏิบัติการใหม่ชื่อ ฟิวเชีย ไม่มีการประกาศอย่างเป็นทางการ แต่การตรวจสอบรหัสบ่งชี้ว่าโค้ดสามารถทำงานได้บนอุปกรณ์ต่าง ๆ รวมถึงระบบ "Dash Infotainment" สำหรับรถยนต์ อุปกรณ์ฝังตัว เช่น สัญญาณไฟจราจร นาฬิกาดิจิทัล สมาร์ทโฟน แท็บเล็ต และ พีซี สถาปัตยกรรมของมันแตกต่างอย่างสิ้นเชิงจากระบบปฏิบัติการแอนดรอยด์ และโครมโอเอส ที่ใช้ ลินุกซ์ เนื่องมาจากส่วนหนึ่งมาจากเคอร์เนล Zircon อันเป็นเอกลักษณ์ของมัน ซึ่งเดิมชื่อ Magenta
ภาพรวม.
ข้อมูลปี 2565 โค้ดของฟิวเชียส่วนใหญ่อยู่ในภาษารัสต์
ส่วนต่อประสานกับผู้ใช้.
ส่วนต่อประสานกับผู้ใช้ และ แอป ของฟิวเชียเขียนด้วย ฟลัตเตอร์
สถานีรถไฟชินยัตสึชิโระ

สถานีรถไฟชินยัตสึชิโระ (; โรมาจิ: "Shin-Yatsushiro-eki") เป็นสถานีรถไฟในนครยัตสึชิโระ จังหวัดคูมาโมโตะ ประเทศญี่ปุ่น ให้บริการโดยบริษัทรถไฟคีวชู (JR คีวชู)
สถานีรถไฟชินยัตสึชิโระเปิดให้บริการเมื่อวันที่ 13 มีนาคม พ.ศ. 2547 พร้อมกับการเปิดส่วนของเส้นทางรถไฟความเร็วสูงสายคิวชูชิงกันเซ็ง ขณะนั้นรถไฟขบวน "สึบาเมะ" เปิดให้บริการจากสถานีชินยัตสึชิโระไปยังสถานีคาโงชิมะชูโอ จนถึงปี พ.ศ. 2554 คิวชูชิงกันเซ็งได้ขยายไปทางเหนือจนถึงสถานีฮากาตะ ในฟูกูโอกะ และเชื่อมต่อกับสายซันโยชิงกันเซ็ง
สถานีถัดไป.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เอจิ ทาเกโมโตะ

เอจิ ทาเกโมโตะ (; โรมาจิ: "Takemoto Eiji", 7 มีนาคม 1973 –) เป็นนักพากย์และผู้บรรยาย ชายชาวญี่ปุ่น เกิดที่เมืองชูนัง จังหวัดยามางุจิ สังกัดอาโอนิโปรดักชัน ส่วนสูง 165 ซม.
พระอรรถวิมลบัณฑิต (โต๊ะ หิรัณยัษฐิติ)

พันตำรวจเอก พระอรรถวิมลบัณฑิต (โต๊ะ หิรัณยัษฐิติ) (22 มกราคม 2425- 14 มกราคม 2516) เป็นอดีตนายตำรวจชาวไทย อดีตผู้บังคับการโรงเรียนนายร้อยตำรวจและโรงเรียนพลตำรวจ อดีตผู้บังคับการตำรวจภูธรมณฑลนครศรีธรรมราช และอดีตผู้บังคับการตำรวจภูธรมณฑลนครสวรรค์ ต้นตระกูลหิรัณยัษฐิติ ได้รับพระราชทานขณะมียศและบรรดาศักดิ์เป็น ร้อยตำรวจเอก ขุนหาญทุระชน สารวัตรแขวง กรมพระตำรวจนครบาล มีศักดิ์เป็นปู่ทวดของ ชาย-ชาตโยดม หิรัณยัษฐิติ และมิค-บรมวุฒิ หิรัณยัษฐิติ 2 นักแสดงชื่อดัง
ประวัติ.
พันตำรวจเอกพระอรรถวิมลบัณฑิต เกิดเมื่อวันที่ 22 มกราคม 2425 ที่ ตำบลวัดน้อย อำเภอเมืองเพชรบุรี จังหวัดเพชรบุรี เป็นบุตรชายของนายเฉยและนางขำ หิรัณยัษฐิติ
รับราชการ.
พันตำรวจเอกพระอรรถวิมลบัณฑิตเริ่มต้นรับราชการเป็นตำรวจโดยได้รับพระราชทานยศเป็น อำมาตย์โท เมื่อวันที่ 3 มิถุนายน 2458 ก่อนจะเปลี่ยนยศเป็น ร้อยตำรวจโท เมื่อวันที่ 17 มกราคม 2458 จากนั้นจึงได้รับพระราชทานยศเป็น นายร้อยตำรวจเอก ขุนหาญทุระชน เมื่อวันที่ 23 มิถุนายน 2459 (ในราชกิจจานุเบกษาลงว่า ขุนราญทุระชน แต่ได้มีการบอกแก้ในภายหลัง) ต่อมาจึงได้โอนย้ายมารับราชการในกรมอัยการ หลังจากสอบได้เป็นเนติบัณฑิต จนได้รับพระราชทานยศและบรรดาศักดิ์ที่ อำมาตย์ตรี หลวงอรรถวิมลบัณฑิต 
ในวันที่ 31 พฤษภาคม 2469 หลวงอรรถวิมลบัณฑิตซึ่งขณะนั้นรับราชการในตำแหน่ง อัยการประจำกองคดีในกรมอัยการ ก็ได้โอนย้ายกลับมารับราชการตำรวจอีกครั้งโดยเป็นรักษาราชการแทนในตำแหน่งผู้บังคับการโรงเรียนนายร้อยตำรวจและโรงเรียนพลตำรวจ แทนนายพันตำรวจเอก พระยาบุเรศผดุงกิจ (รวย พรหโมบล) ที่ไปรักษาราชการแทนในตำแหน่ง ผู้บังคับการตำรวจนครบาลสายบางรัก พร้อมกับได้เป็นว่าที่นายพันตำรวจเอก ในปีถัดมาคือในวันที่ 6 กรกฎาคม 2470 จึงได้รับโปรดเกล้าฯ แต่งตั้งให้เป็นผู้บังคับการโรงเรียนนายร้อยตำรวจและโรงเรียนพลตำรวจ แต่ยังคงเป็นว่าที่นายพันตำรวจเอก กระทั่งในวันที่ 8 พฤศจิกายน 2471 เนื่องในวันเฉลิมพระชนมพรรษาพระบาทสมเด็จพระปกเกล้าเจ้าอยู่หัว จึงได้รับโปรดเกล้าฯ พระราชทานยศ นายพันตำรวจเอก
วันที่ 25 ธันวาคม 2472 ท่านต้องพ้นจากตำแหน่งผู้บังคับการโรงเรียนนายร้อยตำรวจและโรงเรียนพลตำรวจเนื่องจากได้รับโปรดเกล้าฯ ให้ย้ายไปรับตำแหน่งผู้บังคับการตำรวจภูธรมณฑลนครศรีธรรมราชโดยมี นายพันตำรวจเอก หลวงนราบริรักษ์ (เจิม ปิณฑะรุจิ) ผู้บังคับการตำรวจภูธรมณฑลนครศรีธรรมราชสลับมารับตำแหน่งแทน ในวันที่ 8 พฤศจิกายน 2473 ท่านได้รับโปรดเกล้าฯ พระราชทานบรรดาศักดิ์เลื่อนเป็น พระอรรถวิมลบัณฑิต ถือศักดินา 800 ต่อมาในวันที่ 12 พฤษภาคม 2474 ได้มีพระบรมราชโองการโปรดเกล้าฯ แต่งตั้งให้ท่านย้ายขึ้นไปรับตำแหน่งผู้บังคับการตำรวจภูธรมณฑลนครสวรรค์สลับกับ นายพันตำรวจโท พระสท้านไตรภพ ที่ย้ายไปรับตำแหน่งผู้บังคับการตำรวจภูธรมณฑลนครศรีธรรมราช
ต่อมาในวันที่ 1 เมษายน 2475 ท่านถูกปลดออกจากราชการรับพระราชทานบำนาญพร้อมกับนายตำรวจอีก 2 นายคือ นายพันตำรวจเอก พระยาย่ายพลแสน ผู้บังคับการตำรวจภูธรมณฑลราชบุรี และนายพันตำรวจโท พระเรืองฤทธิ์ระวังภัย ผู้บังคับการตำรวจภูธรมณฑลปราจีน
หลุยส์ เดอแซ

หลุยส์ ชาร์ล อ็องตวน เดอแซ  เป็นผู้บัญชาการทหารในสงครามปฏิวัติฝรั่งเศส และได้รับการยอมรับนับถือเป็นหนึ่งในแม่ทัพที่ยิ่งใหญ่ในช่วงสงครามปฏิวัติฝรั่งเศส จากการที่เขาเป็นแม่ทัพผู้ใจกว้างและมีมนุษยธรรม เขามีอุปนิสัยอ่อนน้อมถ่อมตน และมักแต่งกายอย่างเรียบง่ายด้วยเสื้อคลุมสีน้ำเงินที่ขาดนิดหน่อย เขาเป็นเพื่อนสนิทร่วมอาชีพกับนายพลหลุยส์-นีกอลา ดาวู และฌ็อง เรนีแย
เดอแซเรียนทหารตั้งแต่อายุแปดขวบ เขาเป็นคนที่มีจิตใจรักเสรีภาพ และปฏิเสธที่จะอพยพตามครอบครัวออกนอกฝรั่งเศสเมื่อเกิดสงครามปฏิวัติฝรั่งเศสในปี 1791 เขาเข้าสังกัดกองทัพแม่น้ำไรน์ โดยเป็นนายทหารคนสนิทนายพลวิกตอร์ เดอ บรอย ซึ่งเป็นบุตรชายขุนนางชั้นดยุก เหตุนี้ทำให้เขาเกือบจะถูกกีโยตีน แต่แล้วเขาก็เอาตัวรอดมาได้ ผลงานอันเด่นชัดของเขาก็เป็นที่ชื่นขอบของผู้นำสาธารณรัฐ และมีความก้าวหน้าเรื่อยมา
นายพลเดอแซเคยเข้าร่วมในการทัพอียิปต์ และการทัพอิตาลี เขาถูกยิงเสียชีวิตในยุทธการที่มาเร็งโก
ช้าง เอฟเอคัพ 2566–67

การแข่งขัน ไทยเอฟเอคัพ 2566–67 (หรือ ช้าง เอฟเอคัพ 2566–67 ตามชื่อผู้สนับสนุนหลัก) เป็นการแข่งขันไทยเอฟเอคัพ ฤดูกาลที่ 28 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีกอีลิท รอบคัดเลือกเพลย์ออฟ รวมไปถึงการแข่งขันไทยแลนด์แชมเปียนส์คัพ กับทีมชนะเลิศการแข่งขันไทยลีก ฤดูกาล 2566–67
รอบการแข่งขัน.
รอบแรก.
การจับสลากแบ่งสายมีขึ้นในวันที่ 1 กันยายน 2566 โดยมีทั้งหมด 62 สโมสรที่เข้าร่วมการแข่งขันในรอบแรก ประกอบด้วยทีมจากไทยแลนด์ อเมเจอร์ลีก 24 สโมสร, ไทยแลนด์ เซมิโปรลีก 3 สโมสร, ไทยลีก 3 จำนวน 24 สโมสร และไทยลีก 2 จำนวน 11 สโมสร โดยแบ่งเป็นการแข่งขันทั้งหมด 31 คู่ และอีก 17 สโมสรจะได้สิทธิ์ผ่านเข้าสู่รอบแรกโดยอัตโนมัติ การแข่งขันจะมีขึ้นในวันที่ 4 ตุลาคม 2566
รอบ 64 ทีมสุดท้าย.
สโมสรที่ผ่านเข้ารอบจากรอบคัดเลือก 31 สโมสร รวมกับสโมสรที่ชนะผ่านอีก 17 สโมสร และสโมสรในไทยลีกอีก 16 สโมสร เข้าแข่งขันในรอบ 64 ทีมสุดท้าย โดยการจับสลากประกบคู่มีขึ้นเมื่อวันที่ 12 ตุลาคม 2566 เวลา 14:00 น. ณ ห้องบอลรูม สโมสรราชพฤกษ์ การแข่งขันมีขึ้นในวันที่ 1 พฤศจิกายน 2566
รอบ 32 ทีมสุดท้าย.
สโมสรที่ผ่านเข้ารอบจากรอบ 64 ทีมสุดท้าย 32 สโมสร (ประกอบด้วยทีมจากไทยแลนด์ อเมเจอร์ลีก 1 สโมสร, ไทยลีก 3 จำนวน 13 สโมสร, ไทยลีก 2 จำนวน 7 สโมสร และไทยลีก 11 สโมสร) เข้าแข่งขันในรอบ 32 ทีมสุดท้าย โดยการจับสลากประกบคู่มีขึ้นเมื่อวันที่ 23 พฤศจิกายน 2566 เวลา 14:00 น. ณ ห้องบอลรูม สโมสรราชพฤกษ์ การแข่งขันมีขึ้นในวันที่ 20 ธันวาคม 2566
รอบ 16 ทีมสุดท้าย.
สโมสรที่ผ่านเข้ารอบจากรอบ 32 ทีมสุดท้าย 16 สโมสร (ประกอบด้วยทีมจากไทยลีก 3 จำนวน 7 สโมสร, ไทยลีก 2 จำนวน 2 สโมสร และไทยลีก 7 สโมสร) เข้าแข่งขันในรอบ 16 ทีมสุดท้าย โดยการจับสลากประกบคู่มีขึ้นเมื่อวันที่ 1 กุมภาพันธ์ 2567 เวลา 14:00 น. ณ ห้องเมต้า สโมสรราชพฤกษ์ การแข่งขันมีขึ้นในวันที่ 28 กุมภาพันธ์ 2567
รอบก่อนรองชนะเลิศ.
สโมสรที่ผ่านเข้ามาจากรอบ 16 ทีมสุดท้าย 8 สโมสร (ประกอบด้วยทีมจากไทยลีก 3 จำนวน 3 สโมสร, ไทยลีก 2 จำนวน 1 สโมสร และไทยลีก จำนวน 4 สโมสร) เข้าแข่งขันในรอบก่อนรองชนะเลิศ โดยการจับสลากประกบคู่มีขึ้นเมื่อวันที่ 7 มีนาคม 2567 การแข่งขันมีขึ้นในวันที่ 10 เมษายน 2567
รอบรองชนะเลิศ.
สโมสรที่ผ่านเข้ามาจากรอบก่อนรองชนะเลิศ ประกอบด้วยทีมจากไทยลีก 3 จำนวน 2 สโมสร, ไทยลีก 2 จำนวน 1 สโมสร และไทยลีก จำนวน 1 สโมสร เข้าแข่งขันในรอบรองชนะเลิศ โดยการจับสลากประกบคู่มีขึ้นเมื่อวันที่ 11 เมษายน 2567 การแข่งขันมีขึ้นในวันที่ 8 พฤษภาคม 2567
รอบชิงชนะเลิศ.
การแข่งขันในรอบชิงชนะเลิศจะมีขึ้นในวันที่ 15 มิถุนายน 2567
 "ณ วันที่ 8 พฤษภาคม 2567"
มานัตเติร์กเมนิสถาน

มานัตเติร์กเมนิสถาน (อักษรย่อ: m ; ISO 4217: TMT) เป็นสกุลเงินที่เป็นทางการของเติร์กเมนิสถาน มานัตดั้งเดิมถูกนำมาใช้เมื่อวันที่ 1 พฤศจิกายน พ.ศ. 2536 แทนที่รูเบิลของสหภาพโซเวียตในอัตรา 1 มานัต = 500 รูเบิล  หน่วยย่อยของมานัตคือเท็งเก  โดย 100 เท็งเกรวมกันได้กับ 1 มานัต
เนื่องด้วยจากอัตราเงินเฟ้อที่หนักหน่วง เงินมานัตใหม่จึงถูกนำมาใช้เมื่อวันที่ 1 มกราคม พ.ศ. 2552 ในอัตรา 5,000 มานัตเก่าต่อ 1 มานัตใหม่
ที่มาของชื่อ.
คำว่า "มานัต" มาจากคำภาษาเปอร์เซีย ""munāt" (มูนาต)" และคำภาษารัสเซีย "монета" ("โมเนตา") แปลว่า "เหรียญ" ชื้อนี้เคยใช้เป็นชื่อของสกุลเงินโซเวียตในภาษาเติร์กเมน  และในภาษาตุรกีอาเซอร์ไบจัน
ธนบัตร.
อัตราแลกเปลี่ยน.
ตลาดมืดสำหรับอัตราแลกเปลี่ยนจึงมีอยู่เนื่องจากกฎหมายห้ามการแลกเปลี่ยนเงินสดในเติร์กเมนิสถาน อัตราแลกเปลี่ยนคู่ขนานแตกต่างกันไประหว่าง 40 ถึง 41 ล้านต่อดอลลาร์สหรัฐ ข้อมูลเมื่อ ค.ศ. 2021 (2021)[ [update]]
หมายเหตุ.
<templatestyles src="Reflist/styles.css" />
ปาโฆเนีย (เพลง)

ปาโฮเนีย (– "การแสวงหา") เป็นเพลงปลุกใจของชาวเบลารุสที่เขียนมาจากบทกวีชื่อเดียวกันของมักซิม บาฆดาโนวิช
การใช้และขับร้อง.
ในปี 2020 บทเพลงนี้ได้รับความนิยมอีกครั้ง โดยเป็นหนึ่งในสัญลักษณ์ของการประท้วงต่อต้านระบอบการปกครองของลูกาเชนกาโดยชาวเบลารุสในปี 2020พร้อมด้วยธงขาว-แดง-ขาว เพลงได้ขับร้องในสถานที่สาธารณะหลายแห่ง: ใกล้กับ Philharmonic State Belarusian ในห้างสรรพสินค้า ในรถไฟใต้ดินมินสค์ ที่ตลาดกามาโรวสกี้ และที่สถานีรถไฟมินสค์
เนื้อเพลง.
บทกวี "Pahonia" เขียนโดยมักซิม บาฆดาโนวิชในช่วงกลาง สงครามโลกครั้งที่ 1 ในปี ค.ศ. 1916 ในแนวหน้าของสงครามที่มินสค์ ประเทศเบลารุส เนื้อเพลงนี้ได้ตีพิมพ์ครั้งแรกในหนังสือพิมพ์เบลารุส “Free Belarus” (“Вольная Беларусь”) เมื่อวันที่ 30 พฤศจิกายน พ.ศ. 2460
เมื่อบทเพลงนี้ได้ขับร้อง ผู้คนมักจะไม่ร้องท่อนสุดท้าย แต่ท่อนสุดท้ายของท่อนที่ 2 4 และ 6 จะร้องซ้ำ 2 ครั้ง
ไทยลีก 3 ฤดูกาล 2566–67 – โซนภาคตะวันออก

ไทยลีก 3 ฤดูกาล 2566–67 โซนภาคตะวันออก เป็นส่วนหนึ่งของการแข่งขันไทยลีก 3 ฤดูกาล 2566–67 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 7 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร.
สโมสรที่เข้าแข่งขันในฤดูกาล 2566–67 โซนภาคตะวันออก มีจำนวน 11 สโมสร โดยแบ่งเป็นสโมสรจากฤดูกาล 2565–66 จำนวน 9 สโมสร และสโมสรที่เลื่อนชั้นจากไทยแลนด์ เซมิโปรลีก จำนวน 2 สโมสร
ผู้เล่นต่างชาติ.
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
 "ณ วันที่ 24 กุมภาพันธ์ 2567"
 "ณ วันที่ 24 กุมภาพันธ์ 2567"
ผู้ชม.
สถิติผู้ชมทั้งหมด.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 24 กุมภาพันธ์ 2567แหล่งข้อมูล: ไทยลีก"หมายเหตุ:"'↑ สโมสรที่เลื่อนชั้นจากไทยแลนด์ เซมิโปรลีก
จำนวนผู้ชมจากเกมเหย้า.
หมายเหตุ:#เปลี่ยนทาง ข้อผิดพลาดในการรายงานการแข่งขันเมื่อวันที่ 7 ตุลาคม 2566 (ฉะเชิงเทรา ไฮ-เทค 2–3 ปลวกแดง ยูไนเต็ด)#เปลี่ยนทาง ข้อผิดพลาดในการรายงานการแข่งขันเมื่อวันที่ 28 ตุลาคม 2566 (ราชนาวี 0–2 กองเรือรบ)#เปลี่ยนทาง ข้อผิดพลาดในการรายงานการแข่งขันเมื่อวันที่ 25 พฤศจิกายน 2566 (นาวิกโยธิน 0–1 กองเรือรบ)#เปลี่ยนทาง ข้อผิดพลาดในการรายงานการแข่งขันเมื่อวันที่ 3 กุมภาพันธ์ 2567 (สายมิตร กบินทร์ ยูไนเต็ด 2–0 นาวิกโยธิน)#เปลี่ยนทาง ข้อผิดพลาดในการรายงานการแข่งขันเมื่อวันที่ 24 กุมภาพันธ์ 2567 (สอ.รฝ. 0–1 บ้านค่าย ยูไนเต็ด)
นินจาคิด

นินจาคิด  หรือที่รู้จักในประเทศญี่ปุ่นในชื่อ เกเกเกะ โนะ คิตาโร - โยไก ไดมาเกียว ("เกเกเกะ โนะ คิตาโร: อาณาจักรโยไกผู้ชั่วร้าย") เป็นวิดีโอเกมแอ็กชันที่พัฒนาโดยบริษัทโทเซะ และเผยแพร่โดยบริษัทบันไดสำหรับนินเท็นโดเอนเตอร์เทนเมนต์ซิสเตม
เวอร์ชันญี่ปุ่นอิงมาจากมังงะซีรีส์"อสูรน้อยคิทาโร่" แต่เกมดังกล่าวได้เปลี่ยนเป็น "นินจาคิด" โดยทั่วไป และการอ้างอิงถึงคิทาโร่ทั้งหมดถูกเอาออกสำหรับเวอร์ชันอเมริกาเนื่องจากเนื้อหาต้นฉบับไม่เป็นที่รู้จักนอกประเทศญี่ปุ่น
เกมนี้ตามมาด้วยภาคต่อชื่อ"เกเกเกะ โนะ คิตาโร 2: โยไก กุนดัง โนะ โชเซ็ง" ซึ่งวางจำหน่ายในปีถัดมาเฉพาะในญี่ปุ่นโดยบริษัทบันไดเท่านั้น อย่างไรก็ตาม เกมดังกล่าวเป็นวิดีโอเกมเล่นตามบทบาทและโครงเรื่องของเกมไม่เกี่ยวข้องกับต้นฉบับ
อนึ่ง เกมนี้เป็นเกมแฟมิคอมที่ขายดีที่สุดอันดับแปดใน ค.ศ. 1986 โดยขายได้ 1,250,000 ชุด
รูปแบบการเล่น.
รูปแบบการเล่นเริ่มต้นบนแผนที่มุมมองเหนือศีรษะที่มีซุ้มประตูต่าง ๆ จำนวนมาก แต่ละซุ้มประตูจะนำไปสู่ภารกิจเลื่อนฉากด้านข้างที่แตกต่างกัน และประเภทของภารกิจสามารถกำหนดได้จากรูปร่างของซุ้มประตู ซึ่งในตอนท้ายของแต่ละภารกิจ ประตูสองบานจะปรากฏขึ้น โดยประตูหนึ่งจะพากลับไปยังแผนที่ และอีกประตูจะพาผู้เล่นไปยังหอคอยเลื่อนฉากแนวตั้งโดยมีมินิบอสอยู่ด้านบน (หลังจากเอาชนะมินิบอสได้แล้ว จะกลับสู่แผนที่) นอกจากนี้ ในแต่ละภารกิจ ไอเทมต่าง ๆ จะสุ่มปรากฏบนหน้าจอ ไอเทมโบนัสบางรายการยังช่วยเพิ่มความเร็วชั่วคราว หรือนกฮูกที่แสดงให้ผู้เล่นเห็นว่าประตูใดที่นำกลับไปยังแผนที่ (แทนที่จะเป็นหอคอยมินิบอส) เมื่อรวบรวมม้วนหนังสือได้แล้ว จะสามารถนำไปที่กระท่อมตรงกลางแผนที่เพื่อปลดล็อกป้อมปราการและต่อสู้กับบอสของแผนที่ ในระหว่างการต่อสู้กับบอส หากมีการรวบรวมนกหวีดไว้ ตัวละครสามารถหมอบอยู่ที่มุมซ้ายสุดของหน้าจอเพื่อใช้นกหวีดเรียกภูตรับใช้
"นินจาคิด" / "เกเกเกะ โนะ คิตาโร - โยไก ไดมาเกียว".
เวอร์ชันภาษาญี่ปุ่นดั้งเดิมแตกต่างจากเวอร์ชันอเมริกาอย่างเห็นได้ชัด ตัวละครหลักคือคิทาโร่ และอาวุธหลักของเขาคือผมแทนที่จะเป็นลูกดอก ส่วนอาวุธรองของเขาคือดัชนีเหินหาวแทนดาวกระจาย, เสื้อกั๊กของเขาแทนขนนก และเกี๊ยะแทนบูมเมอแรง อาวุธทั้งหมดนี้ทำหน้าที่เหมือนกับอาวุธของเคียว ผู้เป็นตัวเอกเวอร์ชันอเมริกัน ซึ่งพวกเขาแค่ใช้สไปรต์ที่แตกต่างกัน อาวุธเสริมลูกไฟยังคงเหมือนเดิม บางด่านเป็นที่อยู่อาศัยของอสุรกายในภาพยนตร์ "ตะวันตก" เช่น อสุรกายของแฟรงเกนสไตน์ และเคานต์แดรกคูลา ซึ่งหัวหน้าของด่านเหล่านี้คือตัวละครแบ็กเบียร์ด ที่เป็นผู้นำของ "โยไกตะวันตก" ส่วนม้วนหนังสือที่ใช้ปลดล็อกป้อมปราการนั้นเป็นลูกบอลคริสตัลในเวอร์ชันดั้งเดิม นอกจากนี้ บรรดาภูตรับใช้ก็แตกต่างกันเช่นกัน โดยเป็นตัวละครจากมังงะ เพกาซัสเดิมคือปีศาจกำแพง, นกอินทรีคือทารกเฒ่าขี้แง และกระจกคือยายเฒ่าแม่มดทราย ท้ายที่สุดแล้ว ศัตรูตัวเล็ก ๆ น้อย ๆ บางตัวก็แตกต่างออกไป ส่วนที่โดดเด่นที่สุดคือ "นินจาโจรสลัด" ที่พบในด่านสงครามกองโจรบางด่าน ซึ่งเดิมคือปีศาจหนู และคิทาโร่ขี่ปีศาจผ้าขาวระหว่างด่านยุทธเวหา
ตรอยกา (วิดีโอเกม)

ตรอยกา (อักษรโรมัน: Troika) เป็นวิดีโอเกม ค.ศ. 1991 ที่เผยแพร่โดยบริษัทแพรากอนซอฟต์แวร์
รูปแบบการเล่น.
"ตรอยกา"เป็นการรวมสามเกม ได้แก่ "เมทัลฮาตส์", "อีวานส์ไทม์แมชชีน" และ "เรเบิลแพลนเน็ตส์"
การตอบรับ.
แมต เทย์เลอร์ ได้วิจารณ์เกมนี้ให้แก่นิตยสาร"คอมพิวเตอร์เกมมิงเวิลด์" และระบุว่า "แม้ว่าการเสนอแต่ละเกมจะมีข้อดีอยู่บ้าง แต่ผู้วิจารณ์คนนี้ก็สนใจแค่ "เมทัลฮาตส์" เท่านั้น เกมทั้งหมดมีโครงสร้างที่สมเหตุสมผลและเป็นมิตรกับผู้ใช้ ด้วยการเซฟ, พาสเวิร์ด หรือการเลือกด่านได้ ถึงกระนั้น ก็อดไม่ได้ที่จะคิดว่าแม้จะมีสามเกมในหนึ่งเดียว "ตรอยกา"อาจเป็นผลิตภัณฑ์ที่น่าสนใจ แต่ก็ไม่ได้ใกล้เคียงกับ"เตตริส""
ส่วน"เกมเพลเยอส์ พีซี สแตรตทิจีไกด์" ได้แสดงความเห็นว่า "แม้ว่าจะสร้างความประทับใจครั้งแรกอย่างหลีกเลี่ยงไม่ได้ที่"ตรอยกา"เป็นการนำธีมเกมที่น่าเบื่อกลับมาปรับปรุงใหม่ แต่ธรรมชาติของการให้อภัยก็ทำให้เกมนี้แตกต่างจากเกมอื่น ๆ หากคุณชอบเกมอาร์เคดแต่ไม่ชอบความหงุดหงิดของสิ่งประกอบตามปกติ ให้ลอง"ตรอยกา"สิ เกมดังกล่าวอาจทำให้คุณติดใจ"
ไอกะ โคบายาชิ

ไอกะ โคบายาชิ (; โรมาจิ: "Kobayashi Aika", 23 ตุลาคม 1993 –) เป็นนักร้องและนักพากย์หญิงชาวญี่ปุ่น เกิดที่จังหวัดคานางาวะ สังกัดค่ายนิวคัม อยู่ค่ายเพลงทอยส์แฟกตอรี ส่วนสูง 156.6 ซม. หลังจากเปิดตัวในฐานะนักร้องในปี 2011 ก็ได้เปิดตัวในฐานะนักพากย์ในเลิฟไลฟ์! ซันไชน์!! ปฏิบัติการล่าฝันสคูลไอดอล และเป็นสมาชิกของวง Aqours มีชื่อเล่นว่า ไอเกียง (あいきゃん)
โทโยฮาระ

นครโทโยฮาระ (; โรมาจิ: "Toyohara-shi") เป็นนครแห่งเดียวที่มีอยู่ในจังหวัดคาราฟูโตะ (ตอนใต้ของเกาะซาฮาลิน) ภายใต้การยึดครองของจักรวรรดิญี่ปุ่น
ศาลากลางจังหวัดคาราฟูโตะตั้งอยู่ที่นี่ เมืองนี้เป็นศูนย์กลางทางการเมือง เศรษฐกิจ และวัฒนธรรม ภายใต้การยึดครองของญี่ปุ่น เมืองนี้ยังมีสวนสาธารณะพร้อมสนามกีฬาและสนามแข่งม้า
เมื่อจำนวนประชากรเพิ่มขึ้น ก็มีการวางแผนสำหรับการพัฒนาเมืองในวงกว้างขึ้น ซึ่งรวมถึงการก่อสร้างสนามบินด้วย แต่การดำเนินการนี้ไม่ได้เกิดขึ้นเนื่องจากเกิดสงครามแปซิฟิกขึ้นมา ด้วยการบังคับใช้ระบบการปกครองแบบเทศบาลนครใน ค.ศ. 1937 นครโทโยฮาระได้เข้ามาแทนที่นครอาซาฮิกาวะในฐานะนครที่อยู่ทางเหนือสุดของญี่ปุ่น และทำหน้าที่เป็นเมืองหลักด้านการบริหารทางตอนเหนือสุดของญี่ปุ่น รวมถึงหลัง ค.ศ. 1943 เมื่อคาราฟูโตะถูกควบรวมเข้ากับแผ่นดินหลักของญี่ปุ่น
ในปัจจุบันที่นี่คือนครยุจโน-ซาฮาลินสค์ในแคว้นซาฮาลินของรัสเซีย
คิม ซ็อง-จู

คิม ซอง-จู (เกิด 16 กุมภาพันธ์ พ.ศ. 2537) เป็นนักร้องและนักแสดงชาวเกาหลีใต้ คิมเดบิวต์ในฐานะสมาชิกของวงดนตรีเกาหลีใต้-จีนชื่อ ยูนิก ในปี ค.ศ. 2014 คิมเปิดตัวทางโทรทัศน์ในละครโรแมนติกจีนเรื่อง "Magical Space-time" (2016) และ เปิดตัวในภาพยนตร์เรื่อง "MBA Partners" (2016) เขามีชื่อเสียงที่สุดจากบทบาทสนับสนุนในเรื่อง "คุณหมอสองภพ" (2017) และ "My Secret Terrius" (2018)
วอลเลย์บอลชายในเอเชียนเกมส์ 2022

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">วอลเลย์บอลชาย<br>ในเอเชียนเกมส์ 2022</td></tr>
<tr><th>สนาม</th><td>ศูนย์กีฬาในร่มมหาวิทยาลัยฝึกหัดครูหางโจว วิทยาเขตชางเฉียน
ศูนย์กีฬาในร่มหลินผิง
ศูนย์กีฬาในร่มเต๋อชิง
ศูนย์กีฬาในร่มนครสิ่งทอจีน</td></tr><tr><th>วันที่</th><td>19 กันยายน – 7 ตุลาคม ค.ศ. 2023</td></tr><tr><th>นักกีฬา</th><td>280 คน จาก 20 ประเทศ</td></tr><tr><th colspan="2" style="border-top:1px solid #aaa;">เหรียญรางวัล</th></tr>
<tr><td colspan="2"><table style="background-color:#f9f9f9;"><tr valign="top"><td> </td><td class="nowraplinks"> อิหร่าน
</td></tr><tr valign="top"><td> </td><td class="nowraplinks"> จีน
</td></tr><tr valign="top"><td> </td><td class="nowraplinks"> ญี่ปุ่น
</td></tr></table></td></tr><tr><td align="left" style="border-top:1px solid #aaa; padding:0.2em;">← 2018</td><td align="right" style="border-top:1px solid #aaa; padding:0.2em;">2026
 →</td></tr></table>
การแข่งขันกีฬาวอลเลย์บอลชายในเอเชียนเกมส์ 2022 เป็นครั้งที่ 17 ของการแข่งขันวอลเลย์บอล จัดขึ้นโดยสมาพันธ์วอลเลย์บอลเอเชีย (เอวีซี) ร่วมกับสภาโอลิมปิกแห่งเอเชีย (โอซีเอ) กำหนดจัดขึ้นที่ ศูนย์กีฬาในร่มมหาวิทยาลัยฝึกหัดครูหางโจว วิทยาเขตชางเฉียน หางโจว ประเทศจีน ระหว่างวันที่ 19 กันยายน – 7 ตุลาคม ค.ศ. 2023
การจับสลาก.
การจับสลากสำหรับการแข่งขันจัดขึ้นเมื่อวันที่ 27 กรกฎาคม ค.ศ. 2023 ที่หางโจว
กีฬาแฮนด์บอลในโอลิมปิกฤดูร้อน 2024 – รอบคัดเลือกทีมชาย โซนเอเชีย

การแข่งขันแฮนด์บอลรอบคัดเลือกชาย โซนเอเชีย สำหรับโอลิมปิกฤดูร้อน 2024 จะจัดขึ้นที่โดฮา ประเทศกาตาร์ ผู้ชนะของการแข่งขันนี้จะผ่านเข้ารอบโอลิมปิกฤดูร้อน 2024 ในขณะที่ทีมอันดับที่สองจะได้เล่นในการแข่งขันแฮนด์บอลชายรอบคัดเลือกโอลิมปิก 2024 จะมี 11 ทีมเข้าร่วมแข่งขัน
รอบคัดเลือก.
"ตามเวลาท้องถิ่น (UTC+3)."
กลุ่มเอ.
<section begin=AStandings/><section end=AStandings/>
กลุ่มบี.
<section begin=BStandings/><section end=BStandings/>
รอบแพ้คัดออก.
Bracket.
<section begin=KO/><section end=KO/>
อันดับ.
<section begin=FS/>
<section end=FS/>
เขาพิงกัน

เขาพิงกัน หรือ เกาะเขาพิงกัน เป็นเกาะในอ่าวพังงา ประเทศไทย โดยอยู่ห่างจากชายฝั่งประมาณ ซึ่งมีเกาะเล็กที่มีความสูง ชื่อว่า เกาะตาปู หรือ เกาะตะปู
เกาะเหล่านี้เป็นหอคาสต์หินปูน และตั้งอยู่ในอุทยานแห่งชาติอ่าวพังงา เมื่อปรากฏฉากเกาะนี้ในภาพยนตร์ "007 เพชฌฆาตปืนทอง" ใน พ.ศ. 2517 ทำให้เขาพิงกันและเกาะตาปูมีชื่อเสียงภายใต้ชื่อ เกาะเจมส์ บอนด์ (James Bond Island)
ประวัติ.
ก่อนหน้า พ.ศ. 2517 เกาะนี้เป็นพื้นที่ที่ไม่ค่อยมีผู้เยี่ยมชม อย่างไรก็ตาม เกาะนี้ได้รับเลิอกเป็นหนึ่งในที่ฉากของภาพยนตร์เจมส์ บอนด์ เรื่อง "007 เพชฌฆาตปืนทอง" ในฐานะที่หลบภัยของ Francisco Scaramanga ตัวร้ายของบอนด์ หลังภาพยนตร์ออกฉาย เกาะนี้จึงกลายเป็นสถานที่ท่องเที่ยวยอดนิยม ความโด่งดังและการท่องเที่ยวที่เพิ่มขึ้นทำให้เกิดขยะที่เขาพิงกันจำนวนมาก
ใน พ.ศ. 2524 เกาะนี้กลายเป็นบริเวณยอดนิยมที่สุดของอุทยานแห่งชาติอ่าวพังงา โดยเรือท่องเที่ยวถูกห้ามไม่ให้เข้าไปยังเกาะตาปูนับตั้งแต่ พ.ศ. 2541 โดยมาตรการนี้มีวัตถุประสงค์เพื่อหยุดการสึกกร่อนของหินปูนทั้งบนและใกล้เกาะเล็กเกาะน้อยที่อาจส่งผลให้ตัวเกาะพังทลายได้ในที่สุด
เค็นตาโร โทเนะ

เค็นตาโร โทเนะ (; โรมาจิ: "Tone Kentarō", เกิด 29 พฤษภาคม 1982) เป็นนักแสดงชายชาวญี่ปุ่น เกิดที่จังหวัดฮิโรชิมะ สังกัดไอแอมเอนเทอร์ไพรส์ มีชื่อเล่นว่า โทเนเก็ง (トネケン)
ตลับ ยมราช

ท่านผู้หญิงตลับ ยมราช (20 มกราคม พ.ศ. 2412 – 2 กันยายน พ.ศ. 2474) เป็นสตรีชนชั้นสูงชาวไทย เป็นภรรยาเอกของมหาอำมาตย์นายก เจ้าพระยายมราช (ปั้น สุขุม)
ประวัติ.
ท่านผู้หญิงตลับเกิดเมื่อวันพุธ ขึ้น 8 ค่ำ เดือน 3 ปีมะโรง สัมฤทธิศก จุลศักราช 1230 ตรงกับวันพุธที่ 20 มกราคม พ.ศ. 2411 (แบบสากลคือ พ.ศ. 2412) ในช่วงต้นรัชกาลพระบาทสมเด็จพระจุลจอมเกล้าเจ้าอยู่หัว เป็นบุตรสาวของพระยาชัยวิชิตสิทธิศักดา มหานคราภิบาล (นาค) ผู้รักษาพระนครศรีอยุธยา กับคุณหญิงนวน เป็นพี่สาวต่างมารดาของพระยาชัยวิชิตวิศิษฏ์ธรรมธาดา (ขำ ณ ป้อมเพชร์) อดีตอธิบดีกรมราชทัณฑ์ และมีศักดิ์เป็นป้าของท่านผู้หญิงพูนศุข พนมยงค์ เข้าเรียนที่โรงเรียนกุลสตรีวังหลัง (ปัจจุบันคือโรงเรียนวัฒนาวิทยาลัย) แต่ก็ออกมาปรนิบัติบิดาและดูแลงานบ้านเพราะคุณหญิงนวนผู้เป็นมารดาถึงแก่กรรม
ด้านชีวิตครอบครัว ท่านสมรสกับมหาอำมาตย์นายก เจ้าพระยายมราช (ปั้น สุขุม) อดีตเสนาบดีกระทรวงโยธาธิการ อดีตเสนาบดีกระทรวงนครบาล และอดีตผู้สำเร็จราชการแทนพระองค์พระบาทสมเด็จพระปรเมนทรมหาอานันทมหิดล เมื่อปี 2431 ขณะที่เจ้าพระยายมราชมีบรรดาศักดิ์เป็น ขุนวิจิตรวรสาสน์ โดยสมเด็จพระเจ้าบรมวงศ์เธอ กรมพระยาดำรงราชานุภาพ และเจ้าจอมมารดาชุ่ม ในรัชกาลที่ 4 ผู้เป็นพระมารดาทำหน้าที่เป็นเถ้าแก่สู่ขอ มีบุตรธิดาด้วยกันทั้งสิ้น 10 คนแต่ที่มีชีวิตเติบโตเป็นผู้ใหญ่จำนวน 7 คน
ท่านผู้หญิงตลับ สุขุมถึงแก่อนิจกรรมเมื่อวันที่ 2 กันยายน 2474
สนธิสัญญาอาเมียง

สนธิสัญญาอาเมียง  หรือ สันติภาพอาเมียง  เป็นการยุติความเป็นศัตรูกันชั่วคราวระหว่างสาธารณรัฐฝรั่งเศสกับสหราชอาณาจักร และถือเป็นจุดสิ้นสุดของสงครามสหสัมพันธมิตรครั้งที่สอง และสงครามปฏิวัติฝรั่งเศส สนธิสัญญาฉบับนี้ทำให้เกิดสันติชั่วคราวประมาณหนึ่งปีในยุโรป
ปีติภัทร คูตระกูล

ปีติภัทร คูตระกูล (ชื่อเล่น แบม) เป็นพิธีกร ดีเจ และผู้ประกาศข่าวชาวไทย มีชื่อเสียงจากการเป็นพิธีกรในรายการท็อปเชฟไทยแลนด์ ในฤดูกาลที่ 1 ถึงฤดูกาลที่ 3 ซึ่งขณะนั้นออกอากาศทางช่องวัน 31
ประวัติ.
แบม ปีติภัทร เกิดวันที่ 3 พฤศจิกายน พ.ศ. 2534 ที่กรุงเทพมหานคร เป็นบุตรชายคนที่ 2 ของครอบครัว โดยมีพี่สาว 1 คน จบการศึกษาระดับประถมศึกษาและมัธยมศึกษาจากโรงเรียนนานาชาติเอกมัย และระดับปริญญาตรี หลักสูตรบริหารธุรกิจมหาบัณฑิต เอกไฟแนนซ์ ภาคอินเตอร์ จากคณะพาณิชยศาสตร์และการบัญชี จุฬาลงกรณ์มหาวิทยาลัย หลังจบการศึกษาแล้ว แบมได้เข้าสอบชิงทุนเพื่อเป็นนักบินของการบินไทย ตามความฝันของตนตั้งแต่สมัยที่เรียนอยู่ในระดับชั้นมัธยมศึกษา ซึ่งแบมสอบผ่าน ได้รับทุนการศึกษามูลค่าประมาณ 4,000,000 บาท แต่เนื่องจากแบมเห็นว่าอาชีพนักบินไม่เหมาะสมกับตน จึงสละสิทธิ์การรับทุนดังกล่าว และกลับมาทำงานที่ตนถนัดคืออาชีพพิธีกร
ชีวิตส่วนตัว แบมนับถือศาสนาคริสต์ และคบหากับ กวาง - ช้องมาศ คูตระกูล (สกกุลเดิม: บางชะวงษ์) นักแสดงช่อง 7HD มาตั้งแต่ปี พ.ศ. 2557 จนกระทั่งขอแต่งงานเมื่อวันที่ 12 ธันวาคม พ.ศ. 2565 โดยมีพิธีมงคลสมรสแบบคริสต์ เมื่อวันที่ 22 กันยายน พ.ศ. 2566 ที่อาสนวิหารอัสสัมชัญ เขตบางรัก และพิธีฉลองมงคลสมรสในอีก 2 วันถัดมา ที่โรงแรมโฟร์ซีซันส์ กรุงเทพ 
มีบุตรชายด้วยกัน 1 คน ชื่อ คีริน คูตระกูล ชื่อเล่น บีโน่ เกิดเมื่อวันที่ 12 พฤษภาคม พ.ศ. 2568
การทำงาน.
ก่อนทำงานด้านพิธีกร แบม ปีติภัทร เคยมีผลงานโฆษณาและถ่ายแบบในนิตยสารต่าง ๆ มาก่อน ต่อมาเริ่มเป็นที่รู้จักในกลุ่มนักศึกษาตั้งแต่ปี พ.ศ. 2554 ขณะศึกษาในระดับปริญญาตรี ชั้นปีที่ 2 เมื่อแบมได้เป็นนักแสดงในบทพระรองในละครเวทีที่จัดแสดงภายในสาขา จากนั้นเริ่มเป็นพิธีกรครั้งแรกในปีเดียวกัน โดยเป็นพิธีกรรายการประเภทการท่องเที่ยว ในช่องทราเวล แชนแนล ไทยแลนด์ ทางทรูวิชั่นส์ จากนั้นในปี พ.ศ. 2556 อร - พัทธ์ธีรา ศรุติพงศ์โภคิน นักจัดรายการวิทยุของคลื่นวิทยุเก็ต 102.5 ได้ชักชวนให้แบมมาสมัครงาน และได้เป็นนักจัดรายการวิทยุในคลื่นดังกล่าว โดยส่วนใหญ่แบมจัดรายการคู่กับ โก้ - วศิน อัศวนฤนาท
ต่อมา ต๊ะ - นารากร ติยายน ผู้อำนวยการฝ่ายข่าวของช่องวัน 31 ในขณะนั้น จัดโครงการค้นหานักข่าวรุ่นใหม่ แล้วเจอแบมผ่านทางอินสตาแกรม เห็นว่าแบมมีความเหมาะสมกับการเป็นผู้ประกาศข่าว จึงส่งทีมงานไปติดต่อและเรียกแบมมารับการคัดเลือกเป็นผู้ประกาศข่าว จากนั้นต๊ะได้ส่งคลิปการคัดเลือกนั้นให้ บอย - ถกลเกียรติ วีรวรรณ ประธานเจ้าหน้าที่บริหารกลุ่มของเดอะ วัน เอ็นเตอร์ไพรส์ และผู้อำนวยการช่องวัน 31 ได้ดู แบมจึงถูกบอยเรียกเข้าไปคุย และได้รับหน้าที่เป็นพิธีกรในช่องวัน 31 เป็นรายการแรก คือ "เรื่องของเรื่อง" โดยให้ทำรายการคู่กับ แฟรงค์ - ภคชนก์ โวอ่อนศรี ซึ่งมีประสบการณ์ในการเป็นพิธีกรมาก่อน
แบม ปีติภัทร มีชื่อเสียงและเป็นที่รู้จักจากการเป็นพิธีกรรายการ "ท็อปเชฟไทยแลนด์" ซึ่งเป็นรายการแข่งขันทำอาหารที่ช่องวัน 31 ซื้อลิขสิทธิ์มาจากสหรัฐ โดยในระหว่างการหารือเรื่องพิธีกรรายการนี้เป็นการภายใน บอยเห็นว่าแบมมีศักยภาพและเหมาะสม จึงเสนอไปยังบริษัท มีมิติ จำกัด ซึ่งเป็นผู้ผลิตรายการในฤดูกาลที่ 1 ให้พิจารณา แบมจึงถูกเรียกเข้าไปคุย และได้รับหน้าที่เป็นพิธีกรรายการนี้ โดยมีประโยคสำคัญที่เปรียบเสมือนภาพจำของรายการที่แบมพูดส่งผู้เข้าแข่งขันที่ตกรอบในแต่ละเทปว่า "ขอเชิญเก็บมีด แล้วออกจากการแข่งขัน" จากรายการดังกล่าวทำให้แบมเป็นพิธีกรที่มีชื่อเสียงจนถึงปัจจุบัน โดยมี พีเค - ปิยะวัฒน์ เข็มเพชร เป็นแรงบันดาลใจของแบมในสายอาชีพพิธีกร